Pilmograpiya at pagganap sa entablado ni Regine Velasquez

thumb|Si Regine Velasquez sa pagtanggap niya ng kanyang parangal sa Gawad Golden Screen noong 2013 bilang Pinakamahusay na Aktres sa pelikulang *Of All the Things*
Ang Pilipinang personalidad sa showbis na si Regine Velasquez ay lumabas sa mga pelikula at programang pantelebisyon. Una siyang lumabas sa pelikula sa pamamagitan ng maliit na papel sa komedyang *The Untouchable Family* noong 1988. Sumunod siyang lumabas bilang pansuportang pagganap sa mga komedyang *Pik Pak Boom* (1988) at *Elvis and James 2* (1990). Noong 1992, unang lumabas si Velasquez sa entablado sa produksyon ng Musical Theatre Philippines para sa *Kenkoy Loves Rosing* nina Romualdo Ramos at Tony Velasquez. Naging daan sa kanyang kasikatan ang pagganap niya bilang pangunahing tauhan sa pelikulang *Wanted Perfect Mother* (1996). Sa parehong taon, gumanap din siya sa musikal na komedyang *Do Re Mi* kasama sina Donna Cruz at Mikee Cojuangco. Ilan sa mga sumunod niyang pelikula ay ang pantasyang komedya na *Honey Nasa Langit Na Ba Ako?* (1998) at ang romantikong komedya ni Joyce Bernal na *Dahil May Isang Ikaw* (1999) na katambal si Aga Muhlach. Una siyang nagkaroon ng pangunahing papel sa telebisyon sa isang episodyo ng seryeng antolohiya ng IBC-13 na *Habang May Buhay* noong 2000. at muling nakatrabaho sina Bernal at Muhlach sa *Pangako Ikaw Lang* (2001)—ang pinakamalaking tagumpay niya sa takilya, na nagbigay sa kanya ng *Box Office Entertainment Award* bilang *Box Office Queen* o Reyna ng Takilya. Noong 2002, lumabas siya sa isang episodyo ng dramang *Maalaala Mo Kaya* sa ABS-CBN, bilang isang babaeng may kapansanan sa pag-iisip na umibig sa mas batang lalaki—papel na nagbigay sa kanya ng *Star Award for Best Actress* (Gawad Star para Pinakamahusay na Aktres). Sa parehong taon, gumanap din siya bilang isang karaniwang manggagawa sa koreo sa dramang *Ikaw Lamang Hanggang Ngayon*, na nagbigay sa kanya ng nominasyon mula sa *Young Critics Circle* para sa Pinakamahusay na Aktres. Noong 2003, nakasama niya si Christopher de Leon sa romantikong komedyang *Pangarap Ko ang Ibigin Ka* at gumanap bilang Darna sa pelikulang *Captain Barbell*.

Noong 2004, unang lumabas si Velasquez sa *prime time television* o pangunahing oras sa telebisyon sa dramang *Forever in My Heart*. Ang kanyang pagganap sa pelikulang *Paano Kita Iibigin* (2007) ay nagbigay sa kanya ng mga nominasyon para sa Pinakamahusay na Aktres sa FAMAS at Gawad Luna. Noong 2008, siya ang nagbigay-tinig sa pangunahing karakter ng animadong pelikulang *Urduja*, at bumalik sa telebisyon sa komedyang serye na *Ako si Kim Samsoon*. Sumunod niyang ginampanan ang papel ng isang mang-aawit na may kapansanan sa mukha sa musikal na seryeng *Diva* (2010), Noong 2013, nagwagi siya ng Gawad Golden Screen para Pinakamahusay na Aktres para sa kanyang pagganap bilang tagapeke ng mga dokumento ng pagkakakilanlan sa pelikulang *Of All the Things*. Makalipas ang tatlong taon, gumanap siya sa satirikong komedya *Mrs. Recto* at sa seryeng komedya *Poor Señorita*.

Pinalawak ni Velasquez ang kanyang karera sa larangan ng mga talentong palabas sa *reality television*, bilang tagapagbigay ng palabas sa *Star for a Night* (2002), *Pinoy Pop Superstar* (2004), at *The Clash* (2018), at bilang hurado sa *StarStruck* (2015) at *Idol Philippines* (2019). Bukod dito, nagkaroon din siya ng mga panauhing papel sa mga pantasyang serye na *Darna* (2009) at *Mulawin vs. Ravena* (2017).

## Pelikula 
## Telebisyon 
## Entablado 
## Mga bidyong pangmusika 
### Bilang isang mang-aawit
 sa bidyong musika ng "Paano Kita Iibigin".]]

 *(nakalarawan, sa kanan)* at si Dingdong Dantes ay kapwa lumabas sa "You Don't Know".]]

### Panauhing pagpapakita
## Mga album na bidyo 
## Mga patalastas 
## Mga tanda 
## Mga sanggunian 
Kategorya:Mga pilmograpiya